สำนักงานเขตบางกะปิ โดยฝ่ายเทศกิจได้ลงพื้นที่ตรวจสอบกรณีดังกล่าวแล้ว ขณะตรวจสอบไม่พบมีการเผาขยะแต่อย่างใด พบแต่ร่องรอยของการเผาเศษกิ่งไม้ ใบไม้ ซึ่งคาดว่าน่าจะเป็นของคนงานในแคมป์ และปัจจุบันได้ย้ายออกไปหมดแล้ว อย่างไรก็ดีจักได้ให้เจ้าหน้าที่คอยติดตามตรวจสอบ รวมทั้ง ประชาสัมพันธ์กวดขันมประชาชนที่พักอาศัยบริเวณใกล้เคียงในเรื่องของการจุดไฟเผาขยะและสิ่งใดๆ อย่างต่อเนื่อง เพื่อบังคับการให้เป็นไปตามกฎหมายและเพื่อบรรเทาปัญหาความเดือดร้อนของประชาชนให้หมดไป
มีการเผาสิ่งของ ขยะ ทุกวัน ในบริเวณซอยหัวหมาก 24 พื้นที่ว่างเปล่า หลังแค้มป์คนงานก่อสร้าง ซึ่งเป็นการสร้างมลพิษเลวร้ายให้กับโลกเป็นอย่างมาก และทำให้ประชาชนรอบข้างได้รับความเดือดร้อนในการสูดดมควันเป็นประจำทุกวัน  เมื่อวันที่ 28 กพ ได้มีพนักงานลงพื้นที่แล้ว แต่เมื่อเวลา 18.00 นฺ หลังจากเจ้าหน้าที่ได้ตักเตือนก็ยังมีการเผาอยู่ ไม่เกรงกลัว หรือเกรงใจใครใดๆทั้งสิ้น   อยากให้ตักเตือนในส่วนของร้านขายของชำที่อยู่บริเวณเดียวกัน เพราะมีพฤติกรรมเผาสิ่งของเป็นปกติมานานหลายปี ไม่ใช่คนนอกตามที่อ้างแน่นอน  รบกวนจัดการให้เด็ดขาด เป็นไปตามกฏหมายที่มี เพื่อเป็นตัวอย่างที่ดี และจะไม่สร้างมลพิษให้กับโลกและคนรอบข้าง
ขอบคุณมากๆค่ะ ที่ จนท ลงพื้นที่ ช่วยเหลือประชาชนอย่างจริงจัง